โนโบริเบ็ตสึ

โนโบริเบ็ตสึ (登別 (Noboribetsu)) หรือ นูปูร์เป็ต (ไอนุ: ヌプㇽ・ペッ, Nupur-pet) เป็นนครในกิ่งจังหวัดอิบูริ ในจังหวัดฮกไกโด ของประเทศญี่ปุ่น ตั้งอยู่ทางตะวันตกเฉียงใต้ของนครซัปโปโระ นอกจากนี้เมืองยังกินพื้นที่ของอุทยานแห่งชาติชิกตสึ-โทยะ บางส่วนด้วย เนื่องด้วยตัวเมืองเป็นเมืองที่ตั้งอยู่บนปากแม่น้ำ ดังนั้นจึงมีพื้นที่ค่อนข้างแคบ ซึ่งห่างจากชายฝั่งราว 6 กิโลเมตร ยังเป็นที่ตั้งของ โนโบริเบ็ตสึอนเซ็ง (登別温泉) ที่ผู้คนสามารถเพลิดเพลินกับน้ำพุร้อนจำนวนมาก โดยที่นี่เป็นหนึ่งในรีสอร์ทที่มีชื่อเสียงมากในประเทศญี่ปุ่น และถือเป็น "เมืองน้ำพุร้อน" ที่ใหญ่ที่สุดในในฮกไกโด ซึ่งสถานที่แห่งนี้ ยังเป็นที่ตั้งของ หุบเขานรก จิโงกุดานิ (地獄谷) นอกจากนี้ โนโบริเบ็ตสึ ยังเป็นที่ตั้งของอุทยานหมีสีน้ำตาล ซึ่งเป็นหมีเฉพาะถิ่นของฮกไกโด ซึ่งหมีสีน้ำตาลยังถือเป็นสัญลักษณ์อย่างหนึ่งของเมืองนี้อีกด้วย ชื่อ ที่มาของชื่อ "โนโบริเบ็ตสึ" มาจากภาษาไอนุ คำว่า "นูปูร์เป็ต" (ヌプㇽ・ペッ, nupur-pet) แปลว่า "แม่น้ำข้น" เนื่องจากอนเซ็งที่มีหินปูนปนไหลเข้าแม่น้ำจึงทำให้เกิดเป็นสีขาวขุ่น ประวัติ ค.ศ. 1919: จัดตั้งเทศบาลหมู่บ้านโฮโรเบ็ตสึ ค.ศ. 1951: ยกฐานะเป็นเทศบาลเมืองโฮโรเบ็ตสึ ค.ศ. 1961: เปลี่ยนชื่อเป็นเทศบาลเมืองโนโบริเบ็ตสึ ค.ศ. 1970: ยกฐานะเป็นเทศบาลนครโนโบริเบ็ตสึ การคมนาคม ถนน ทางด่วนโดโอ (ทางด่วนฮกไกโด) ทางหลวงแผ่นดินหมายเลข 36 รถไฟ บริษัทรถไฟฮกไกโด สายหลักมูโรรัง 4 สถานี ระเบียงภาพ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Noboribetsu, Hokkaido คู่มือการท่องเที่ยว Noboribetsu จากวิกิท่องเที่ยว (ในภาษาอังกฤษ) เว็บไซต์ทางการ (ในภาษาญี่ปุ่น)